CELEX: 62008TN0423
Language: el
Date: 2008-09-27 00:00:00
Title: Υπόθεση T-423/08: Προσφυγή της 27ης Σεπτεμβρίου 2008 — INTER-NETT 2000 κατά ΓΕΕΑ — Unión de Agricultores, S.A. (HUNAGRO)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/43
            
         Προσφυγή της 27ης Σεπτεμβρίου 2008 — INTER-NETT 2000 κατά ΓΕΕΑ — Unión de Agricultores, S.A. (HUNAGRO)
   (Υπόθεση T-423/08)
   (2008/C 313/79)
   Γλώσσα του δικογράφου της προσφυγής: η ουγγρική.
   Διάδικοι
   
      Προσφεύγουσα: INTER-NETT 2000 Kereskedelmi és Szolgáltató kft (Inter-Nett 2000 Kft) (Mór, Ουγγαρία) (εκπρόσωπος: E. Petruska, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Unión de Agricultores, S.A. (El Ejido, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση του δεύτερου τμήματος προσφυγών του ΓΕΕΑ, της 22ας Ιουλίου 2008, επί της υποθέσεως R 71/2008-2.
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Εικονιστικό σήμα «HUNAGRO» για προϊόντα και υπηρεσίες των κλάσεων 29, 31 και 35 (αίτηση 4 508 917).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Unión de Agricultores, S.A.
   
      Αντιταχθέν σήμα ή σημείο: Κοινοτικό σήμα «UNIAGRO» για προϊόντα της κλάσεως 31
   
      Απόφαση του τμήματος ανακοπών: Δέχεται εν μέρει την ανακοπή.
   
      Απόφαση του τμήματος προσφυγών: Απορρίπτει την προσφυγή.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94, στον βαθμό που το ΓΕΕΑ ερμήνευσε εσφαλμένως τη διάταξη αυτή, και του άρθρου 12, στοιχεία α' και β', του ίδιου κανονισμού, καθόσον η απόφαση του ΓΕΕΑ απαγορεύει στην προσφεύγουσα να χρησιμοποιεί, αφενός, το όνομα των ιδιοκτητών της και, αφετέρου, την ένδειξη γεωγραφικής προελεύσεως των προϊόντων.